Reino Helkesalo

Reino Helkesalo (17. toukokuuta 1931 – 21. tammikuuta 1993 Helsinki) oli suomalainen elokuva- ja televisiolavastaja. Hän lavasti muun muassa elokuvat Pojat (1962), Juokse kuin varas (1964) ja Rakkaus alkaa aamuyöstä (1966).

Helkesalo aloitti elokuvauransa vuonna 1947 Oy Suomen Filmiteollisuuden studioapulaisena, siirtyi sitten yhtiön laboratorioon ja vuonna 1959 lavastajaksi. SF:n lopetettua Helkesalo siirtyi lavastajaksi Mainostelevisioon. Siellä hän lavasti muun muassa monia MTV-teatterin televisionäytelmiä.

Helkesalo on haudattu Hietaniemen hautausmaalle Helsinkiin.

Lähteet

Vuonna 1931 syntyneet
Vuonna 1993 kuolleet
Suomalaiset lavastajat